Popularnost Hrvatske kao turističke destinacije iz godine u godinu sve više raste i sve je više stranaca koji je odabiru kao mjesto za život, rad i odmor, pa je postojanje portala koji prenosi vijesti o zbivanjima u zemlji na stranom jeziku već postala nužnost. Novinski portal Croatia Week tako je jedan od vodećih medijskih izvora o Hrvatskoj na engleskom jeziku, koji pruža jedinstven uvid u suvremeni život naših sugrađana i olakšava održavanje veza s Lijepom našom svim zainteresiranim strancima. Na njihovim je stranicama nedavno objavljen odličan popis zabavnih činjenica o Hrvatskoj koje vjerojatno ni mnogi Hrvati ne znaju! Mi smo za vas izdvojili njih dvadeset, a ostatak možete pročitati na stranicama Croatia Weeka.

Jeste li znali?



Najbogatije nalazište ostataka neandertalaca u svijetu otkriveno je u Krapini.

Slavna plaža Zlatni rat mijenja svoj oblik ovisno o jačini vjetrova.

Getty Images

Da raširite kartu svijeta, mjesto Ludbreg bilo bi u samom njezinu središtu.

Zidine u Stonu, dugačke 5,5 km, najduži su očuvani fortifikacijski sustav u svijetu nakon Kineskog zida!

Getty Images

Hum u Istri najmanji je grad na svijetu sa samo 20-ak stanovnika.

S tornjevima koji dosežu 108 metara, katedrala u Zagrebu najviša je zgrada u Hrvatskoj.

Getty Images

"Guslač na krovu", "Sofijin izbor", "Ratovi zvijezda", "Dr. Who" i "Igre prijestolja" samo su neka od slavnih kinematografskih i televizijskih ostvarenja snimljenih u Hrvatskoj.

Nacionalni cvijet Hrvatske je perunika.

Hrvatska ima najviše kulturne i povijesne baštine pod zaštitom UNESCO-a (prvo mjesto dijeli sa Španjolskom) i najviši broj nematerijalnih dobara pod zaštitom te organizacije od svih europskih zemalja.

Čak 10 posto Hrvatske je zaštićeno. To područje prekriva 11 parkova prirode, osam nacionalnih parkova i dva stroga rezervata.

Getty Images

Klapsko pjevanje pod zaštitom je UNESCO-a.

Hrvatska je četvrta zemlja u svijetu prema konzumaciji alkohola po stanovniku.

Getty Images

Zadar ima prve orgulje u svijetu koje svira more.

Na otoku Cresu nalazi se ugrožena kolonija bjeloglavih supova.

Getty Images

Najstariji grad u Europi nalazi se u Hrvatskoj i riječ je o Vinkovcima koje stanovnici nastanjuju već osam tisuća godina.

Dubrovnik je jedan od prvih srednjovjekovnih gradova u Europi koji je imao sustav kanalizacije.

Getty Images

Horvat je najčešće prezime u Hrvatskoj, a nosi ga više od 22 tisuće Hrvata.

Najgledaniji hrvatski film svih vremena je "Kako je počeo rat na mom otoku" iz 1996. godine sa 342 tisuće prodanih ulaznica.

Getty Images

Otok Biševo ima samo 13 stanovnika.

Dioklecijanova palača u Splitu ima pravu egipatsku sfingu zahvaljujući caru Dioklecijanu, koju ju je donio iz Egipta kako bi ukrasio ulaz u svoju grobnicu.

Getty Images

Izvor: Croatia Week